4 (Tallinna trammiliin)

4. trammiliin on Tallinna trammiliin, mis teenindab trammireisijaid liinil Tondi–Suur-Paala. Väljumised 4-11 minuti tagant.

Elektritramm hakkas ka Tartu maantee liinil liikuma 1927. aastal. Pärast  teist maailmasõda 1945. aastal võeti kesklinna trammiliinilt maha liininumbrid ning paar aastat sõitis ringtramm ühes suunas Tondilt kesklinna, sealt Kadriorgu ja Tondile. 1948. aastal pandi maha trammirööpad  Laikmaa tänava sihile ning 1954 avati sealtkaudu ühendus Narva maantee ja Tartu maantee vahel, kust alles 1970 viidi see suund üle Maneeži tänavale.

Kevadel 2016 alustati ehitust, et pikendada trammiliin lennujaamani. Septembris 2017 lisandusid senisele marsruudile peatused Ülemiste linnak ja Lennujaam. 

Aastast 2023 sõidab liin Rail Balticu terminali ehituse tõttu Lennujaama asemel Suur-Paala peatusesse. Peale ehituse lõppu hakkab lennujaama sõitma 4. liini asemel 2. liin.

Peatused
Liin kulgeb marsruudil Tondi tänav, Pärnu maantee, Viru väljak, Narva maantee, Maneeži tänav, Tartu maantee, Majaka tänav, Peterburi tee.

Tondi trammipeatus (Tondi raudteepeatus Tondil)
Kalevi trammipeatus endise Kondiitritoodete vabrik Kalev juures, Pärnu maanteel
Tallinn-Väike trammipeatus (saanud nime mõnisada meetrit eemal paikneva Tallinn-Väikse raudteejaama järgi)
Vineeri trammipeatus (endise Tallinna Vineeri- ja Mööblikombinaadi juures, Vineeri tänav)
Kosmose trammipeatus (Kino Kosmos)
Vabaduse väljaku trammipeatus Vabaduse väljaku juures, Pärnu maanteel
Viru trammipeatus (peatus asub Tammsaare pargi ja Musumäe ehk Viruvärava mäe läheduses)
Hobujaama trammipeatus (Viru Keskuse ja Viru Keskuse bussiterminali läheduses)
Paberi trammipeatus (Tallinna Jaani Seegi kiriku kõrval, saanud nime kunagise Johansoni paberivabriku järgi. 
Keskturu trammipeatus (Tallinna Keskturg)
Bussijaama trammipeatus (Tallinna bussijaam)
Lubja trammipeatus (Lubja tänav, sadakond meetrit ülesmäge asub Sikupilli kaubanduskeskus)
Majaka trammipeatus (Majaka tänaval, saanud nime Tallinna liitsihi alumise tuletorni järgi)
Sikupilli trammipeatus (Sikupilli asum)
Majaka põigu trammipeatus (Majaka tänaval)
Väike-Paala trammipeatus, Peterburi teel
Suur-Paala trammipeatus, Peterburi teel

Galerii

Vaata ka
Trammiliiklus Tallinnas
Tallinna ühistranspordiliinid

Viited

Tallinna trammiliinid